12/07/2022 | Administración LocalMunicipal
Abegondo
Aprobación definitiva plan especial de infraestructuras do centro de saúde

Con data de 26 de febreiro de 2021 en pleno extraordinario tomouse o acordo de aprobación definitiva do Plan Especial de Infraestruturas e Dotacións para Implantación de Centro de Saúde en Abegondo. Para dar cumprimento o disposto no artigo 199 do decreto 143/2016 polo que se aproba o regulamento da lei do solo de Galicia procede a publicación das seguinte normativa 4.1. DISPOSICIÓNS DE CARÁCTER XERAL Art.1. Natureza, ámbito e vixencia 1. Estas normas teñen por obxecto establecer a regulamentación de usos dos terreos e condicións das edificacións no ámbito do presente planeamento, de acordo ao establecido pola LSG e os concordante do RL.2. Este instrumento de planeamento non entrará en vigor hasta o cumprimento de todas as esixencias contidas no artigo 82 da LSG e 199 do RL. Art.2. Cualificación do solo Por medio do presente planeamento establécese a cualificación do ámbito como sistema xeral dotacional, delimitado nos planos que se acompañan. Art.3. Desenvolvemento Para a execución do establecido neste documento redactarase o proxecto de urbanización segundo o determinado no artigo 96 da LSG. O proxecto de urbanización é un proxecto de obras coa finalidade de precisar a execución dos servizos, infraestruturas e dotacións requiridos neste plan. Para o deseño das redes de abastecemento e saneamento o proxecto de urbanización acadará ás recomendacións das instrucións técnicas de obras hidráulicas emitidas por Augas de Galicia. Art.4. Zonificación Se establecen dous ámbitos diferenciados: a) Dotacións: superficie do ámbito na que se implantará a edificación, as beirarrúas e os espazos destinados ó viario e aparcadoiro, de acordo cos planos de ordenación. b) Espazos verdes e libres: superficie do ámbito que mantén o estado natural dos terreos. O uso global nos dous ámbitos será o seguinte: c) Zona de Espazos Verdes e Libres: Uso Espazos Verdes e Libres. d) Zona Dotacional: Uso Dotacional múltiple (edificación, beirarrúas, viario e aparcadoiro). Art.5. Condiciones de uso en cada zona No ámbito do plan especial se establecen a seguinte delimitación de espazos co establecemento de zonas e usos: a) Zona Dotacional -Equipamento: área na que se implantará a edificación. O uso permitido será o sanitario e se rexerá pola súa normativa sectorial de aplicación. Nos espazos non edificados desta área de movemento das edificacións (patios ou recuados), deberanse plantar árbores e especies vexetais autóctonas, sempre que as condicións o permitan. b) Zona Dotacional -Viario e Aparcadoiro: área na que non se permiten edificacións. Acondicionaranse estas superficies con pezas prefabricadas de formigón ocas, ou solución similar, na zona de estacionamento que permiten o crecemento da vexetación e garanten a permeabilidade do solo. Establécese a plantación dunha árbore autóctona cada dez prazas coma mínimo. Procurarase non modificar as rasantes naturais do terreo en mais do necesario. Se permiten os usos propios de calquera viario público (peonil ou de vehículos), e así tamén os de servizos de infraestruturas e mobiliario urbano. Se permite como uso compatible o de servizos de infraestruturas. O resto está prohibido. c) Beirarrúas: área pavimentada peatonal accesible dende o espazo de aparcadoiro, ou o circundante, que serve de acceso á edificación. Non se permiten edificacións nesta zona. Se permiten os usos propios de calquera viario público peonil, e así tamén os de servizos de infraestruturas e mobiliario urbano. O resto está prohibido. d) Zona de Espazos Verdes e Libres. comprende as zonas que deberán manter o estado natural dos terreos con plantación de arboredo e especies vexetais autóctonas, conservando a maior parte posible das árbores existentes. Non se permiten edificacións nesta zona nin no subsolo. Non se modificarán as rasantes naturais do terreo en mais do necesario. Art.6. Condicións de posición e implantación das edificacións e instalacións a) A edificación cumprirá as condicións xerais de edificación e implantación contidas no artigo 39 da LSG e 59, 60 e 61 do RLSG. b) O edificio adaptarase no posible ao terreo e situarase no lugar mais apropiado na área de movemento da edificación para conseguir a menor alteración da topografía natural. c) As condicións de abancalamento obrigatorio e de acabado dos bancais resultantes, de ser o caso que sexan necesarios, deberán definirse e xustificarse no proxecto de urbanización, de xeito que quede garantido o mínimo impacto visual sobre a paisaxe e a mínima alteración da topografía natural dos terreos. d) Os recuamentos deberán garantir a condición de illamento, polo que non poderán ser inferiores a 5 m. e) A totalidade da edificación non poderá exceder do 20% da superficie total do ámbito. Manterase o estado natural do terreo polo menos na metade da superficie da parcela, o que se xustificará no proxecto de urbanización e arquitectónico. Art.7. Condicións de edificación a) As características estéticas e construtivas, os materiais, e acabados e solucións volumétricas e de cuberta deberán xustificarse e quedar definidos no proxecto de obra en base a criterios de calidade arquitectónica e integración no ambiente. b) O volume respectara ás edificacións circundantes existentes, o que terá que xustificarse no proxecto. c) A altura máxima das edificacións non poderá superar as dúas plantas nin os 7 metros medidos no centro de todas as fachadas dende a rasante natural do terreo ao arranque inferior da vertente de cuberta. Excepcionalmente poderá superarse esta altura cando as características específicas da actividade, debidamente xustificadas, fixesen imprescindible excedelos nalgún dos seus puntos, o que terá que xustificarse no proxecto. d) As cubertas serán planas, admitíndose solucións de cuberta plana axardinada compatible coa instalación de sistemas de apoio con enerxías alternativas debidamente integrados na composición arquitectónica. e) No caso de que se prevexan cerramentos ou valados de parcelas, recoméndase que se realicen con materiais e técnicas propias da zona. Para tal fin, recoméndase consultar a Guía de caracterización e integración paisaxística de valados, elaborada por esta consellería e dispoñible na páxina web da Xunta de Galicia. En todo caso o cerramento de parcela deberá definirse no proxecto de urbanización. f) Os elementos de sinalética da edificación deberá integrarse na fachada da edificación, coa posibilidade de centralizar nun elemento exento (tótem, bandeirola,.) as indicacións e identificación da edificación nun punto das zonas de viario, aparcadoiro ou beirarrúa. O número de cores máximo é de un. g) A elección de cores e materiais de paramentos e carpinterías, tomarase como referencia as consideracións recollidas na Guía de cores e materiais de Galicia (dispoñible na páxina web desta consellería); aínda que recoméndase unha solución de fachada enfoscada en cor branca. Art.8. Aplicación das medidas correctoras do documento ambiental estratéxico a) PAISAXE: A urbanización, infraestrutura viaria e edificacións, adaptarase na medida do posible ás particulares condicións do relevo preexistente, limitando ao máximo os movementos de terras e a xeración de noiros de desmonte e terrapléns que, en calquera caso, deberán ser acondicionados preferiblemente co emprego de vexetación ou mediante revestimento de pedra. b) MOBILIDADE: Tódalas edificacións contarán con alomenos unha entrada principal accesible á vía pública. c) ENERXÍA: O proxecto de execución optará por solucións que primen a eficiencia enerxética das instalacións. d) ATMÓSFERA: - Prohibirase a queima de calquera tipo de residuos ou materiais que non conte coa autorización correspondente. - Durante a fase de construción, nos movementos de terras, transporte de materiais, e en todas aquelas actividades e accións que poidan provocar a emisión de partículas á atmosfera, tomaranse as precaucións necesarias para reducir a contaminación ao mínimo posible, evitando a dispersión a unha micro ou mesoescala. Deste xeito, disporanse medidas preventivas como realizar os labores en condicións atmosféricas favorables. Recubrir os materiais a transportar, regar as zonas e materiais afectados polas obras, etc. e) CICLO HÍDRICO: - Conectarase as instalacións ás redes de saneamento e abastecemento municipais. - Deseñaranse os espazos exteriores pavimentados nos que non se almacenen ou manipulen substancias potencialmente contaminantes das augas e/ou os solos, de xeito que posibiliten unha redución da impermeabilización mediante o emprego de pavimentos drenantes, materiais porosos, tramas verdes de formigón, etcétera, que favorezan o filtrado natural no terreo. f) CICLO DE MATERIAIS: As instalacións entrarán dentro do plan de xestión de residuos municipais. g) SOLO: Para o Proxecto de execución realizaranse estudos de xestión de residuos e de compensación de terras. h) RISCOS NATURAIS OU TECNOLÓXICOS: O proxectos de execución levará aparellado un estudo de seguridade e saúde para evitar os riscos derivados da realización dos traballos. Art.9. Instalacións especiais As instalacións suxeitas a regulamentos de seguridade industrial deberán estar debidamente inscritas ou autorizadas –referíndose fundamentalmente ás instalacións de raios X con fin de diagnóstico médico–, e someterse ás correspondentes inspeccións. Abegondo, 6 de xullo de 2022. O Alcalde José Antonio Sarantiso Miramontes